Ondersoek na vakansieklub-bedryf: Datums en plek vir die Wes-Kaap | Maroela Media
Die Nasionale Verbruikerskommissie (NVK) het die datums aangekondig wanneer die Wes-Kaapse sittings om ondersoek in te stel na probleme in die vakansieklub-bedryf, aangehoor sal word.
Die ondersoek is geskeduleer vir 11 en 12 Julie in die Cape Town Lodge Hotel en Konferensiesentrum in Buitengrachtstraat 101 in Kaapstad. Die hotel se kontaknommer is 021 422 0030.
Volgens Anton Alberts, woordvoerder van die VF Plus, het die NVK ‘n ondersoekpaneel van drie lede aangestel om die hoofoorsake van verbruikersklagtes in die tyddeel-bedryf te ondersoek.
Alberts sê dit is belangrik dat die publiek sy volle steun aan die ondersoek gee. Registrasievorms vir deelname kan gekry word by Neels Hattingh van die VF Plus by [email protected] Hy kan ook geskakel word by 012 772 4410.
“Die VF Plus ondersoek tans, met die goedkeuring van die verbruikerskommissie, die moontlikheid om deur ŉ hofaansoek of met ingryping van die verbruikerstribunaal alle bestaande kontrakte ongeldig te laat verklaar terwyl die huidige ondersoek aan die gang is,” het Alberts bygevoeg.
Die datums vir sittings in die verskillende provinsies volg hier onder. Volgens Alberts is dit nog nie bekend presies waar die sittings sal plaasvind nie, maar die VF Plus sal dit, asook enige ander inligting wat mettertyd beskikbaar raak, aan die publiek deurgee.
Wes-Kaap: 11 – 12 Julie
Mpumalanga: (nog nie bekend)
Vrystaat: (nog nie bekend)
Lees ook: Verbruikersrubriek: Nou luister iemand uiteindelik na tyddeelklagtes
‘n GROOT dankie aan die VF+ om nie moed op te gee hiermee. So is my vrou met terminale kanker ook getreiter en selfs hierdie week (meer as ‘n jaar na haar afsterwe) het ek in my persoonlike hoedanigheid ‘n e-pos gekry asof ek hulle iets skuld. Hulle probeer nou ook om hul pote in haar boedel te steek vir ‘hulle geld’. Van hierdie klubs is ‘n onheil en het deur hulle onverbiddelike houding ‘n haat by my ontketen.
Ek is werklik beïndruk met die VF+ wat die laaste tyd skoon uit hul gemaksone opereer en werklik verdienstelike aksies met passie dryf teen n paar onheilige bloedsuiers. Mooi so man!
Ons het punte by The Holiday Club. Dit werk vir ons. Ons gaan net buite seisoen en met goeie beplanning kry ons plek min of meer waar ons wil wees.
Die probleem is dat die jaarlikse heffing se inflasie koers net so hoog soos mediese inflasie is. Die Mpy struktuur is duur en top swaar. En wat lekker is bestuur het geen oorsig en bepaal hul eie salaris verhoging.
Dankie aan die VF wat hier help. Daar moet defenitief n uittree klosule beskryf word. Wanneer dit nie meer KAN nie dan KAN dit eenvoudig nie meer nie.
Hopelik gaan vf+ ook die selfoon maatskappye aandurf oor due feit dat hulle kugtyd, eposse, data wat ons koop en betaal onderhewig het aan n tydsduur. ons het dit GEKOOP en BETAAL. dit behoort dus ons, die kopers se perogatief te wees of ons dit oor sewe dae, dertig dae of dertig maande wil gebruik. hulle het verkoop. hulle kan nie besluit oor watter tydperk dit gebruik word nie. hulle betaal die gebruiker nie terug vir die lugtyd, smse en data wat hulle terug neem nie.